ઘોડાસર વિસ્તારમાં આવેલ ભગવતીકૃપા સોસાયટીમાં રહેતા રૂપલબહેન દીપકભાઇ ત્રિવેદીએ ઇસનપુર પોલીસ સ્ટેશનમાં બે ગઠિયાઓ વિરુદ્ધમાં છેતરપિંડીની ફરિયાદ કરી છે. ગઇ કાલે સવારે સાડા દસેક વાગ્યાની આસપાસ રૂપલબહેન અને તેમનાં માતા ચંદનબહેન ઘરમાં હતાં તે સમયે વિદ્યાર્થી બનીને આવેલા બે અજાણ્યા યુવકો તેમના ઘર પાસે આવ્યા હતા અને કંપનીમાંથી આવીએ છીએ તેમ કહ્યુ હતું. યુવકોએ રૂપલબહેનને જણાવ્યું હતુંકે અમે ફ્રીમાં વાસણ સાફ કરવાનાં સેમ્પલ આપીએ છીએ તમે ઘરમાંથી પિત્તળનાં વાસણો લઇને આવો. યુવકોની વાતનો વિશ્વાસ કરીને ચંદનબહેન પિત્તળની દીવી લઇને આવ્યા હતા અને પાઉડરથી તેને સાફ કરીને ચમકાવી દીધી હતી.